**Žilinská univerzita v Žiline, Fakulta riadenia a informatiky**

**Predpis P\_FRI\_11**

# Všeobecné kritériá na obsadzovanie funkčných miest profesorov a docentov

(1) Tento predpis určuje v zmysle ustanovenia § 30 ods. 1 písm. h) zákona č. 131/2000 Z. z. a o zmene a doplnení niektorých zákonov v znení neskorších predpisov (ďalej len „zákon“) všeobecné kritériá na obsadzovanie funkčných miest profesorov a docentov na Fakulte riadenia a informatiky Žilinskej univerzity v Žiline.

(2) Funkčné miesta profesorov a docentov sa obsadzujú v súlade s § 75, § 76 a § 77 zákona.

(3) Kvalifikačným predpokladom na vykonávanie funkcie profesora je vedecko-pedagogický titul

v študijnom odbore, na ktorý sa funkcia viaže, alebo v príbuznom študijnom odbore.

(4) Pri obsadzovaní funkčných miest profesorov sa ďalej posudzujú:

a) pedagogická činnosť (pedagogická prax v odbore, výchova doktorandov, tvorba a účasť na

tvorbe koncepcií vzdelávacích systémov a študijných programov a ďalšie pedagogické aktivity na

celoštátnej a medzinárodnej úrovni),

b) vedecko-výskumná činnosť (vedenie alebo účasť na riešení vedecko-výskumných projektov,

pôsobenie vo vedeckých, vedecko-technických a odborných inštitúciách a ďalšie vedecko-výskumné

aktivity na celoštátnej a medzinárodnej úrovni),

c) schopnosť prevziať zodpovednosť za výskum a vzdelávanie v príslušnom študijnom odbore, na ktorý sa funkcia profesora viaže,

d) schopnosť prispievať svojou výskumnou, vývojovou alebo pedagogickou a organizačnou činnosťou k rozvoju poznania v tomto študijnom odbore a k objasňovaniu vzťahov s ostatnými študijnými odbormi,

e) schopnosť garantovať alebo zúčastňovať sa na garantovaní kvality a rozvoja študijného programu, ktorý fakulta uskutočňuje,

f) publikačná činnosť (monografie, učebnice, vedecké štúdie v domácich a zahraničných vedeckých

časopisoch a zborníkoch, aktívna účasť na domácich a zahraničných konferenciách a odborných

podujatiach),

g) ďalšie relevantné skutočnosti (medzinárodné uznanie, aktívna znalosť cudzích jazykov apod.),

h) aktívne pôsobenie v oblasti študijného odboru v posled­ných 5 rokoch,

i) morálna a spoločenská bezúhonnosť.

(5) Kvalifikačným predpokladom na vykonávanie funkcie docenta je vedecko-pedagogický titul

„docent“ v študijnom odbore, na ktorý sa funkcia viaže, alebo v príbuznom študijnom odbore.

(6) Pri obsadzovaní funkčných miest docentov sa ďalej posudzujú:

a) pedagogická činnosť (pedagogická prax v odbore, účasť na tvorbe koncepcií vzdelávacích

systémov, študijných programov a predmetov a ďalšie pedagogické aktivity na celoštátnej

a medzinárodnej úrovni),

b) vedecko-výskumná činnosť (vedenie alebo účasť na riešení vedecko-výskumných projektov,

pôsobenie vo vedeckých, vedecko-technických a odborných inštitúciách a ďalšie vedecko-výskumné aktivity na celoštátnej a medzinárodnej úrovni),

c) publikačná činnosť (monografie, učebnice, vedecké štúdie v domácich a zahraničných vedeckých časopisoch a zborníkoch, aktívna účasť na domácich a zahraničných konferenciách a odborných podujatiach),

d) ďalšie relevantné skutočnosti (medzinárodné uznanie, aktívna znalosť cudzích jazykov apod.),

e) schopnosť prispievať v spolupráci s profesorom na tento študijný odbor svojou výskumnou, vývojovou alebo umeleckou, pedagogickou a organizačnou činnosťou k rozvoju poznania v tomto študijnom odbore,

f) schopnosť garantovať alebo zúčastňovať sa na garantovaní kvality a rozvoja bakalárskeho študijného programu, ktorý fakulta uskutočňuje,

g) schopnosť zúčastňovať sa na garantovaní kvality a rozvoja inžinierskeho študijného programu, ktorý fakulta uskutočňuje,

h)aktívne pôsobenie v oblasti v oblasti študijného odboru v posled­ných 4 rokoch,

i) morálna a občianska bezúhonnosť.

(7) Fakulta riadenia a informatiky si pre obsadzovanie funkčných miest profesorov a docentov na fakulte stanovila konkrétne podmienky výberového konania, ktoré primerane vychádzajú z kritérií pre vymenovanie profesorov, resp. habilitáciu docentov v príslušnom študijnom odbore ako minimálne požiadavky pre obsadenie funkcie profesor, resp. docent.

(8)Tieto kritériá prerokoval akademický senát Fakulty riadenia a informatiky dňa 17.4.2014 a vedecká rada Fakulty riadenia a informatiky dňa 15.5.2014 v zmysle ustanovenia § 5 ods. 6 rokovacieho poriadku a v zmysle ustanovenia § 30 ods. 1 písm. h) zákona ich predložila vedeckej rade Žilinskej univerzity. Kritériá boli schválené Vedeckou radou ŽU dňa 22.5.2014.

 doc. Ing. Emil KRŠÁK, PhD.

 dekan a predseda vedeckej rady FRI